CELEX: 62015FN0060
Language: sl
Date: 2015-04-22 00:00:00
Title: Zadeva F-60/15: Tožba, vložena 22. aprila 2015 – ZZ/UUNT

29.6.2015   
            
            
               SL
            
            
               Uradni list Evropske unije
            
            
               C 213/48
            
         Tožba, vložena 22. aprila 2015 – ZZ/UUNT
   (Zadeva F-60/15)
   (2015/C 213/78)
   Jezik postopka: francoščina
   
      Stranki
   
   
      Tožeča stranka: ZZ (zastopnik: N. Lhoëst, odvetnik)
   
      Tožena stranka: Urad za usklajevanje na notranjem trgu (znamke in modeli) (UUNT)
   
      Predmet in opis spora
   
   Razglasitev ničnosti sklepa predsednika UUNT z dne 4. junija 2014 o prenehanju pogodbe o zaposlitvi tožeče stranke kot začasnega uslužbenca in predlog, da se, če je mogoče, ponovno zaposli pri UUNT, v nasprotnem primeru pa, da prejme pravično denarno nadomestilo zaradi domnevno nezakonite odpovedi njene pogodbe o zaposlitvi in nazadnje, odškodninski zahtevek za domnevno utrpelo nepremoženjsko škodo.
   
      Predlogi tožeče stranke
   
   
               —
            
            
               Sklep predsednika UUNT z dne 4. junija 2014 o prenehanju pogodbe o zaposlitvi tožeče stranke kot začasnega uslužbenca naj se razglasi za ničen;
            
         
               —
            
            
               zato naj se odredi ponovna zaposlitev tožeče stranke in naj se toženi stranki naloži (i), da iz naslova odškodnine tožeči stranki izplača plače za obdobje od začetka veljavnosti odpovedi njene pogodbe o zaposlitvi in do datuma njene ponovne zaposlitve zaradi razglasitve ničnosti sprejetega sklepa in (ii) obnovitev delovnega razmerja s tožečo stranko, ki je s sprejetjem sklepa o odpovedi njene pogodbe nepravilno prenehalo,
            
         
               —
            
            
               podredno, če bi zaradi ponovne zaposlitve tožeče stranke v praksi prišlo do večjih težav ali če bi se zaradi tega nesorazmerno poseglo v položaj tretjih, naj se toženi stranki naloži plačilo pravičnega denarnega nadomestila zaradi nezakonite odpovedi njene pogodbe o zaposlitvi, pri čemer se mora poleg izgube izplačila plač za nazaj upoštevati tudi velika verjetnost, da bi tožeča stranka na podlagi pogodbe o zaposlitvi za nedoločen čas ostala zaposlena pri UUNT do upokojitvene starosti in da bi v svojem poklicu napredovala;
            
         
               —
            
            
               v vsakem primeru, naj se toženi stranki naloži plačilo odškodnine za utrpljeno nepremoženjsko škodo, ki je ex aequo et bono ocenjena na 15  000 EUR;
            
         
               —
            
            
               UUNT naj se naloži plačilo vseh stroškov.